
DR 30.10.2019 19 

 
6. Dato' Seri Dr. Shahidan bin Kassim [Arau] minta Menteri Pelancongan, Seni dan 
Budaya menyatakan apakah tindakan yang telah dibuat untuk memperbaiki Tahun Melawat 
Malaysia 2020 ini untuk menarik minat 20 juta pelancong yang pada masa ini cukup malap 
dan belum didengari oleh banyak negara serta tidak memberangsangkan serta:  

(a)  apakah usaha-usaha yang telah dibuat untuk memperbetulkan 
keadaan berkenaan berita-berita buruk tentang Malaysia yang 
disebarkan oleh pihak kerajaan semasa menjadi pembangkang; 
dan  

(b)  adakah pihak kerajaan bercadang untuk menggunakan badan 
NGO, parti-parti politik termasuklah Persidangan Antarabangsa 
Parti-parti Politik Asia (ICAPP) untuk membantu mempromosikan 
Tahun Melawat Malaysia 2020 ini dan apakah tema berunsur 
kasih sayang dan perpaduan kaum akan dimasukkan dalam 
agenda Tahun Melawat Malaysia 2020 tersebut. 

Timbalan Menteri Pelancongan, Seni dan Budaya [Tuan Muhammad Bakhtiar 
bin Wan Chik]: Terima kasih Yang Berhormat Arau. Tuan Yang di-Pertua, promosi awal 
sebagai persediaan VM2020 telah digerakkan oleh Tourism Malaysia sejak awal tahun 2018 
untuk mencapai sasaran ketibaan pelancongan seramai 30 juta orang dan RM100 bilion hasil 
pendapatan negara menjelang tahun 2020.  

Antara promosi awal yang dilaksanakan ialah melalui penyertaan Tourism Malaysia 
di pameran pelancongan di pasaran terpilih. Majlis pelancaran awal kempen dan logo 
VM2020 telah diadakan di ASEAN Tourism Forum Thailand dan ITB Berlin pada tahun 2018. 
Selepas peralihan kerajaan pada Mei 2018, kementerian ini telah pun menyusun semula 
objektif dan hala tuju kempen VM2020 selari dengan wawasan kerajaan baharu yang 
memberi penekanan kepada ekopelancongan dan pelancongan kebudayaan bagi menjana 
ekonomi di luar bandar.  

Seterusnya, Majlis Pelancaran Logo Kempen VM2020 telah dirasmikan oleh Yang 
Amat Berhormat Perdana Menteri pada 22 Julai 2019. Untuk memastikan publisiti kempen 
VM2020 yang berterusan, lagu rasmi VM2020 juga telah dilancarkan pada 6 September 
2019. Lagu tersebut juga telah dimainkan di dalam pesawat-pesawat serta di lapangan 
terbang serta di stesen-stesen radio terpilih yang menjalinkan kerjasama pintar dengan 
Tourism Malaysia dan di acara-acara utama peringkat domestik, juga antarabangsa.  

Selain itu, Tourism Malaysia juga telah pun memeterai kerjasama strategik dengan 
beberapa syarikat penerbangan, Malaysia Airports Holdings Berhad dan Sharp Electronics. 
Antara aktiviti yang dilaksanakan adalah kerjasama dengan Malaysia Airlines untuk 
mempromosikan pakej MotoGP Sepang. Ia merupakan sukan permotoran nombor satu di 
dunia dengan kolaborasi bersama Petronas- Sepang Racing Team (SRT) dan pasukan Red 
Bull KTM Ajo Motorsport. Promosi secara digital juga telah dilaksanakan dengan Experia bagi 
pasaran Australia, Jepun dan Amerika Syarikat untuk meningkatkan tempahan pakej 
percutian ke Malaysia.  

Tuan Yang di-Pertua, seterusnya di peringkat domestik, kementerian sedang 
merancang untuk mengadakan majlis pelancaran perdana VM2020 pada penghujung tahun 
2019 dengan cadangan pelancaran serentak ataupun soft launch di semua negeri dengan 
kerjasama kerajaan-kerajaan negeri bagi meningkat publisiti terhadap Visit Malaysia bermula 
Januari 2020. Selain itu, Tourism Malaysia akan mengadakan majlis sambutan di Lapangan 
Terbang Antarabangsa dan pintu-pintu masuk utama negara yang terpilih untuk menyambut 
ketibaan pelancong pada hari pertama Visit Malaysia 2020.  

Di samping itu, program suai kenal ataupun mega familiarization bersama para 
media, bloggers dan influencers antarabangsa serta agensi pelancongan dari luar negara 
akan diteruskan bagi meningkatkan lagi aktiviti promosi VM2020. Kementerian turut 
merancang untuk mengadakan satu sesi taklimat berkenaan pelaksanaan kempen VM2020 
kepada Ahli-ahli Yang Berhormat yang dijangka akan diadakan pada 19 November 2019 di 
Parlimen ini.  

Tuan Yang di-Pertua, izinkan saya meneruskan sebab soalan panjang, jawapan pun 
panjang. Imej negara di pentas antarabangsa adalah positif dan dibuktikan apabila Malaysia 
menerima pelbagai pengiktirafan antarabangsa.  



6. Dato' Seri Dr. Shahidan bin Kassim [Arau] minta Menteri Pelancongan, Seni dan Budaya menyatakan apakah tindakan yang telah dibuat untuk memperbaiki Tahun Melawat Malaysia 2020 ini untuk menarik minat 20 juta pelancong yang pada masa ini cukup malap dan belum didengari oleh banyak negara serta tidak memberangsangkan serta: (a) apakah usaha-usaha yang telah dibuat untuk memperbetulkan keadaan berkenaan berita-berita buruk tentang Malaysia yang disebarkan oleh pihak kerajaan semasa menjadi pembangkang; dan. (b) adakah pihak kerajaan bercadang untuk menggunakan badan NGO, parti-parti politik termasuklah Persidangan Antarabangsa Parti-parti Politik Asia (ICAPP) untuk membantu mempromosikan Tahun Melawat Malaysia 2020 ini dan apakah tema berunsur kasih sayang dan perpaduan kaum akan dimasukkan dalam agenda Tahun Melawat Malaysia 2020 tersebut. Timbalan Menteri Pelancongan, Seni dan Budaya [Tuan Muhammad Bakhtiar bin Wan Chik]: Terima kasih Yang Berhormat Arau. Tuan Yang di-Pertua, promosi awal sebagai persediaan VM2020 telah digerakkan oleh Tourism Malaysia sejak awal tahun 2018 untuk mencapai sasaran ketibaan pelancongan seramai 30 juta orang dan RM100 bilion hasil pendapatan negara menjelang tahun 2020. Antara promosi awal yang dilaksanakan ialah melalui penyertaan Tourism Malaysia di pameran pelancongan di pasaran terpilih. Majlis pelancaran awal kempen dan logo VM2020 telah diadakan di ASEAN Tourism Forum Thailand dan ITB Berlin pada tahun 2018. Selepas peralihan kerajaan pada Mei 2018, kementerian ini telah pun menyusun semula objektif dan hala tuju kempen VM2020 selari dengan wawasan kerajaan baharu yang memberi penekanan kepada ekopelancongan dan pelancongan kebudayaan bagi menjana ekonomi di luar bandar. Seterusnya, Majlis Pelancaran Logo Kempen VM2020 telah dirasmikan oleh Yang Amat Berhormat Perdana Menteri pada 22 Julai 2019. Untuk memastikan publisiti kempen VM2020 yang berterusan, lagu rasmi VM2020 juga telah dilancarkan pada 6 September 2019. Lagu tersebut juga telah dimainkan di dalam pesawat-pesawat serta di lapangan terbang serta di stesen-stesen radio terpilih yang menjalinkan kerjasama pintar dengan Tourism Malaysia dan di acara-acara utama peringkat domestik, juga antarabangsa. Selain itu, Tourism Malaysia juga telah pun memeterai kerjasama strategik dengan beberapa syarikat penerbangan, Malaysia Airports Holdings Berhad dan Sharp Electronics. Antara aktiviti yang dilaksanakan adalah kerjasama dengan Malaysia Airlines untuk mempromosikan pakej MotoGP Sepang. Ia merupakan sukan permotoran nombor satu di dunia dengan kolaborasi bersama Petronas- Sepang Racing Team (SRT) dan pasukan Red Bull KTM Ajo Motorsport. Promosi secara digital juga telah dilaksanakan dengan Experia bagi pasaran Australia, Jepun dan Amerika Syarikat untuk meningkatkan tempahan pakej percutian ke Malaysia. Tuan Yang di-Pertua, seterusnya di peringkat domestik, kementerian sedang merancang untuk mengadakan majlis pelancaran perdana VM2020 pada penghujung tahun 2019 dengan cadangan pelancaran serentak ataupun soft launch di semua negeri dengan kerjasama kerajaan-kerajaan negeri bagi meningkat publisiti terhadap Visit Malaysia bermula Januari 2020. Selain itu, Tourism Malaysia akan mengadakan majlis sambutan di Lapangan Terbang Antarabangsa dan pintu-pintu masuk utama negara yang terpilih untuk menyambut ketibaan pelancong pada hari pertama Visit Malaysia 2020. Di samping itu, program suai kenal ataupun mega familiarization bersama para media, bloggers dan influencers antarabangsa serta agensi pelancongan dari luar negara akan diteruskan bagi meningkatkan lagi aktiviti promosi VM2020. Kementerian turut merancang untuk mengadakan satu sesi taklimat berkenaan pelaksanaan kempen VM2020 kepada Ahli-ahli Yang Berhormat yang dijangka akan diadakan pada 19 November 2019 di Parlimen ini. Tuan Yang di-Pertua, izinkan saya meneruskan sebab soalan panjang, jawapan pun panjang. Imej negara di pentas antarabangsa adalah positif dan dibuktikan apabila Malaysia menerima pelbagai pengiktirafan antarabangsa.